open-index/open-wikipedia-markdown huggingface dataset:
Brothers

***Brothers*** é o sexto álbum de estudio do dúo estadounidense de garage rock The Black Keys, publicado o 18 de maio de 2010 a través do selo Nonesuch Records. O disco foi co-producido polo grupo, Mark Neill e Danger Mouse, e foi o traballo que os deu a coñecer, vendendo 73 000 copias nos Estados Unidos na súa primeira semana e chegando ao número 3 da lista *Billboard 200*.

## Listaxe de cancións 
## Notas
Alberto del Moral

**Alberto del Moral Saelices**, nado en Villacañas (Toledo) o 20 de xullo de 2000, é un futbolista español que xoga como centrocampista no Real Oviedo.

## Traxectoria 
Nado en Villacañas, na provincia de Toledo, comezou a practicar varios deportes nas escolas deportivas do seu pobo, decantándose finalmente polo fútbol. Tras un breve paso polo equipo cadete do Unión Adarve, regresou á súa localidade natal e e ingresou no xuvenil do CD Villacañas. Con só 16 anos pasou xa ao primeiro equipo en Preferente e conseguiu o ascenso a Terceira División sendo o máximo goleador. 

En xuño de 2021 pasou ao Villarreal B, da mesma categoría. Foi titular na maioría de partidos da campaña 2021/22, na que o equipo amarelo logrou o ascenso a Segunda División. Debutou na categoría de prata o 14 de agosto de 2022, nunha vitoria por 0-2 ante o Racing de Santander no Sardinero.

O 30 de outubro de 2022 debutou co primeiro equipo do Villarreal na Primeira División, nun partido ante o Athletic de Bilbao no que substituíu nos minutos finais a Dani Parejo.

## Notas
Hookworms

**Hookworms** foi un quinteto inglés de rock neopsicodélico procedente de Leeds/Halifax formado en 2010. Entre ese ano e 2018 o grupo publicou tres álbums de estudio e fíxose coñecido polas súas actuacións ao vivo.

En 2018 a banda enfrontouse a denuncias, feitas por un terceiro, de abusos contra o seu cantante que provocaron a súa disolución. En 2021 estas alegacións foron retractadas oficialmente e non se tomaron máis medidas.

## Discografía 
### Álbums 
## Notas 
## Véxase tamén 
### Ligazóns externas 
* Páxina da banda
FKA Twigs

**Tahliah Debrett Barnett**, nada o 16 de xaneiro de 1988 e coñecida profesionalmente como **FKA Twigs**, é unha vocalista, compositora e bailarina británica. Foi bailarina de apoio para numerosos músicos, e fixo o seu debut musical con *EP1* no ano 2012. O álbum de estrea de Barnett, *LP1* (2014), alcanzou o número 16 na lista de álbums do Reino Unido e o número 30 na *Billboard 200* dos Estados Unidos. Ese ano sería nomeada ao Mercury Prize. En 2015 lanzou o EP *M3LL155X* e fixo unha pausa de catro anos, publicando despois o seu segundo álbum de estudio, *Magdalene* (2019). Despois de fichar por Atlantic Records, lanzou o mixtape *Caprisongs* en 2022. O seu traballo gañou aclamación e foi descrito como unha "mestura de xéneros", baseándose en varios estilos como música electrónica, trip hop, R&B e música de vangarda.

## Discografía 
### Álbums 
### EPs 
## Notas
Relixión da Arabia preislámica

[miniatura|[Baetyl nabateo que representa unha deusa, posiblemente al-Uzza.]]
A **relixión da Arabia preislámica** incluía o politeísmo árabe indíxena, as antigas relixións semíticas, o cristianismo, o xudaísmo, o mandeísmo e o zoroastrismo.

O politeísmo árabe, a forma dominante de relixión na Arabia preislámica, estaba baseado na veneración de divindades e espíritos. A adoración estaba dirixida a varios deuses e deusas, incluíndo Hubal e as deusas al-Lat, al-Uzza e Manat, nos santuarios e templos locais como a Kaaba na Meca. As divindades eran veneradas e invocadas mediante unha variedade de rituais, incluíndo peregrinacións e adiviñacións, así como sacrificios rituais. Propuxéronse diferentes teorías sobre o papel de Alá na relixión da Meca. Moitas das descricións físicas dos deuses preislámicos remóntanse a ídolos, especialmente preto da Kaaba, que se di que contiña ata 360 deles.

Outras relixións estaban representadas en graos variables e menores. A influencia das civilizacións romanas e axumitas adxacentes deu lugar a comunidades cristiás no noroeste, nordeste e sur de Arabia, pero tivo un menor impacto no resto da península. Coa excepción do nestorianismo no nordeste e do Golfo Pérsico, a forma dominante de cristianismo foi o miafisismo. A península fora un destino de migración xudía desde a época romana, o que dera lugar a unha comunidade emigrada complementada por conversos locais. O xudaísmo creceu en gran parte no sur de Arabia e no noroeste de Hejaz. Ademais, a influencia do Imperio Sasánida fixo que as relixións iranias estivesen presentes na península. O zoroastrismo existía no leste e no sur, mentres que hai probas de que o maniqueísmo ou o mazdaquismo posiblemente se practicasen na Meca.

## Notas 
## Véxase tamén 
### Outros artigos 
* Lista de divindades árabes preislámicas
* Libro dos ídolos
Carlos Dotor

**Carlos Dotor González**, nado en Madrid o 15 de marzo de 2001, é un futbolista profesional español que xoga como centrocampista no Real Oviedo, da Segunda División, cedido polo Celta de Vigo.

## Traxectoria 
### Real Madrid 
Formado como futbolista na canteira do Rayo Majadahonda, en 2015 ingresou nas categorías inferiores do Real Madrid.

### Celta de Vigo 
En xullo de 2023 o Celta de Vigo anunciou a súa fichaxe. Debutou na Primeira División o 19 de agosto, xogando os últimos seis minutos do empate 1-1 ante a Real Sociedad.

#### Cesión ao Oviedo 
Para a tempada 2024/25 foi cedido ao Real Oviedo, da Segunda División.

## Notas
Lucas Ahijado

**Lucas Ahijado Quintana**, nado en Oviedo o 30 de xaneiro de 1995, é un futbolista español que xoga en posicións de banda dereita no Real Oviedo.

## Traxectoria 
Formado como futbolista na canteira do Real Oviedo, debutou co filial na Terceira División durante a tempada 2013/14.

O 13 de abril de 2014 debutou co primeiro equipo na Segunda División B, substituíndo ao goleador Néstor Susaeta nunha vitoria por 5-1 sobre o Celta B. 

Nos seguintes anos compaxinou o primeiro equipo co filial, conseguindo o ascenso con ambos. En xuño de 2019 subiu definitivamente ao primeiro equipo.

## Notas
Sebas Moyano

**Francisco Sebastián "Sebas" Moyano Jiménez**, nado en Villanueva del Duque o 23 de marzo de 1997, é un futbolista español que xoga como centrocampista ofensivo no Real Oviedo.

## Traxectoria 
Formouse como futbolista na canteira do CD Villanueva del Duque, chegando a debutar co primeiro equipo, e en 2012 ingresou nas categorías inferiores do Córdoba. O 1 de setembro de 2013 debutou co filial na Segunda División B,  nun empate sen goles ante o Almería B.

Na tempada 2015/16 marcou 19 goles, pero unha lesión no xeonllo impediulle disputar a promoción de ascenso, na que o seu equipo conseguiu subir de categoría. O 18 de marzo de 2017 xogou o seu primeiro encontro co primeiro equipo, na Segunda División, substituíndo a Antoñito contra o Numancia.

O 31 de xaneiro de 2019 saíu cedido ao Valencia Mestalla na busca de máis minutos, cesión que se prolongou un ano máis.

O 7 de setembro de 2020 fichou polo Lugo. O 11 de novembro, con todo, foi cedido ao CD Ebro, porque non foi inscrito a tempo polo club galego.

De regreso a Lugo en xullo de 2021, Moyano converteuse nun titular habitual do equipo na tempada 2022/23, marcando cinco goles e participando en todos os partidos de liga, agás un, pero non puido evitar o descenso do equipo. O 14 de xuño de 2023, asinou un contrato de dous anos co Real Oviedo.

O 17 de febreiro de 2024 marcou o seu primeiro triplete, nun partido contra o Burgos CF.

## Notas
Paula Leitón

**Paula Leitón Arrones**, nada en Goá (Cospeito) o 27 de abril de 2000, é unha waterpolista española que xoga na posición de aboia no Club Natació Sabadell da División de Honra feminina e na selección española. Conseguiu a medalla de prata nos Xogos Olímpicos de Toquio de 2020 e a de ouro nos Xogos Olímpicos de París de 2024.

## Traxectoria 
Nada en Galicia, formouse nas categorías inferiores do Club Natació Terrassa, en cuxo primeiro equipo se consolidou até a tempada 2015-16. En agosto de 2016 ficha polo CN Sabadell, equipo co que gañou todos os grandes títulos. En maio de 2019 anunciou o seu regreso ao CN Terrassa.

## Internacional 
Sendo un gran caso de precocidade, foi convocada para o Campionato Mundial de Kazán de 2015 con 15 anos e ao ano seguinte para os Xogos Olímpicos de Río de Xaneiro de 2016 na que foi a deportista máis nova da delegación española con 16 anos.

## Notas
Karatgurk

miniatura||310x310px|Unha fotografía das Pléiades, que inspiran o mito das sete irmás.
Na mitoloxía aborixe australiana do pobo aborixe do sur do estado de Victoria, as **Karatgurk** eran sete irmás que representan a constelación coñecida na astronomía occidental como as Pléiades.

Segundo unha lenda contada polo pobo wurundjeri da nación Kulin, no Tempo do Soño só as Karatgurk posuían o segredo do lume. Cada unha levaba un carbón aceso no extremo do seu bastón de cavar, o que lles permitía cociñar o ñame (murnong) que sacaban do chan. As irmás negáronse a compartir os seus carbóns con ninguén, mais o Corvo enganounas finalmente para que revelasen o seu segredo. Despois de enterrar unha serie de serpes nun montículo de formigas, o Corvo chamou ás mulleres Karatgurk, dicíndolles que descubrira larvas de formigas que eran máis saborosas que o ñame. As mulleres comezaron a cavar, enfadando as serpes, que as atacaron. Berrando, as irmás golpearon as serpes cos seus paus de escavación, golpeándoas con tal forza que os carbóns vivos voaron. O corvo, que estaba esperando por isto, recolleu os carbóns e escondeunos nunha bolsa de pel de canguro. As mulleres axiña descubriron o roubo e perseguírono, mais o paxaro simplemente voou fóra do seu alcance, e así o lume foi levado á humanidade.

Despois, as irmás Karatgurk foron arrastradas polo ceo. Os seus paus de lume brillante convertéronse no cúmulo de estrelas das Pléiades.

## Notas 
## Véxase tamén 
### Outros artigos 
* Pléiades
At Fillmore East

***At Fillmore East*** é o primeiro álbum ao vivo da banda estadounidense de rock The Allman Brothers Band, publicado o 6 de xullo de 1971 a través do selo Capricorn Records nos Estados Unidos. O disco foi producido por Tom Dowd e como indica o seu nome gravouse no local de Nova York Fillmore East, que estaba dirixido polo promotor de concertos Bill Graham. Gravouse ao longo de tres noites en marzo de 1971 (só se usaron dúas noites no álbum) e presenta á banda interpretando versións estendidas de cancións como "Whipping Post", "You Don't Love Me" e "In Memory of Elizabeth Reed". Cando foi lanzado comercialmente por primeira vez, apareceu como un LP dobre con só sete cancións en catro lados de vinilo.

*At Fillmore East* foi o primeiro grande éxito artístico e comercial da banda, aumentando rapidamente a exposición de The Allman Brothers Band e gañándolles unha nova lexión de fieis fans. Desde entón, *At Fillmore East* foi considerado como un dos mellores álbums en directo de todos os tempos.

## Listaxe de cancións 
## Notas
Kwasi Sibo

**Kwasi Sibo**, nado en Wa o 24 de xaneiro de 1998, é un futbolista ghanés que xoga como centrocampista no Real Oviedo.

## Traxectoria 
Comezou a súa carreira futbolística no Cheetah FC de Ghana antes de pasar polo Banants da Premier League armenia. En 2018 asinou polo Watford da Premier League inglesa.

En xaneiro de 2019 fichou polo Skënderbeu Korçë da Superliga albanesa, cedido ata o final da tempada. A tempada seguinte pasou un tempo adestrando co Udinese antes de marchar a España, onde se incorporou como cedido ao Ibiza, no que permaneceu dous anos.

En agosto de 2021 asinou co Real Betis, sendo destinado ao filial da Primeira División RFEF.

En setembro de 2022 fichou polo Amorebieta, tamén de Primeira Federación. Cun total de 36 partidos na súa pirmeira tempada, contribuíu ao ascenso do club a Segunda División, pero descendeu na seguinte.

O 4 de xullo de 2024 fichou polo Real Oviedo.

## Vida persoal 
É irmán menor do tamén futbolista Simon Zibo.

## Notas
Magar

**Manuel García Castro** "**Magar**", nado en Ciudad Rodrigo (Provincia de Salamanca) o 11 de novembro de 1935 e finado en Vigo o 1 de agosto de 2024, foi un fotoxornalista que desenvolveu o seu traballo en Galicia, principalmente para o diario *Faro de Vigo*.

## Traxectoria 
Fillo dun ferroviario, a familia, con sete fillos, trasladouse de Astorga a Vigo en 1941. En 1962 Manuel entrou a traballar para *Faro de Vigo*, chegando a ser o xefe da sección gráfica do diario. Foi correspondente de Europa Press na Provincia de Pontevedra de 1966 a 1976.

Impulsou a Fundación Magar no ano 2002, con obxectivo do apoio económico e a investigación para unha terapia contra a acondroplasia, que padece unha neta súa.

## Obra bibliográfica (selección) 
* *Historia de Galicia* (Vigo, *Faro de Vigo*, 1991). ISBN 84-404-9520-X.
* *Vigo por Magar, 40 anos en branco e negro* (Vigo, Edicións Xerais de Galicia, 2001). ISBN 84-8302-920-0.
* *Vigo por Magar II, instantáneas e retratos da vida viguesa* (Vigo, Edicións Xerais de Galicia, 2004). ISBN 84-9782-241-2.
* *Por el camino de las peregrinaciones* de Álvaro Cunqueiro (Barcelona, Alba, 2004). ISBN 84-8428-207-4.
* *Vigo por Magar III, novas instantáneas e retratos da vida viguesa*  (Vigo, Edicións Xerais de Galicia, 2007). ISBN 978-84-9782-688-4.

## Recoñecementos (selección) 
* Segundo premio de fotografía deportiva organizado pola Asociación de Prensa (1965)
* Fotopress (1987)
* Vigués distinguido (1996).

## Notas 
## Véxase tamén 
### Bibliografía 
* 
* 
* 
* 

### Ligazóns externas 
* Magar no sitio web de Xerais
*
Salvador Lax Franco

**Salvador Lax Franco**, nado en Murcia o 22 de xaneiro de 1991, é un árbitro de fútbol español que milita na Segunda División.

## Traxectoria 
Comezou a arbitrar con 15 anos e tras pasar por divisións máis baixas en 2014 conseguiu o ascenso á Segunda B. Militou sete anos na categoría e dous máis na nova Primeira Federación, ata que no 2023 ascendeu á Segunda División.

## Vida persoal 
É irmán do tamén árbitro José Lax Franco.

## Notas 
## Véxase tamén 
### Ligazóns externas 
* Datos do árbitro en BDFutbol .
Alberto Gómez Lameiro

**Álberto Gómez Lameiro**, nado en Pontevedra o 22 de decembro de 1993, é un árbitro de fútbol galego que milita na Segunda Federación.

## Traxectoria 
En 2018 conseguiu o ascenso á Segunda División B, na que arbitrou durante os seguintes tres anos. Entre 2021 e 2023 militou na Primeira Federación, pasando a continuación á Segunda Federación.

## Notas 
## Véxase tamén 
### Ligazóns externas 
* Datos do árbitro en BDFutbol .
Miguel González Díaz

**Miguel González Díaz**, nado en Oviedo o 7 de xaneiro de 1993, é un árbitro de fútbol español que milita na Segunda División.

## Traxectoria 
Con 24 anos ascendeu á Terceira División, na que permaneceu dous anos, e a continuación militou outras dúas tempadas na Segunda B e dúas máis na Primeira Federación, antes de conseguir o ascenso á Segunda División en 2023.

## Notas 
## Véxase tamén 
### Ligazóns externas 
* Datos do árbitro en BDFutbol .
The Crickets

**The Crickets** foi unha banda estadounidense de rock and roll procedente de Lubbock, Texas, formada polo cantante e compositor Buddy Holly en xaneiro de 1957. O seu primeiro éxito, "That'll Be the Day", publicado en maio de 1957, chegou ao número 3 da lista *Billboard Top 100* en setembro dese ano. A portada do seu primeiro disco, *The "Chirping" Crickets*, mostra a formación da banda naquel momento: Holly na voz e guitarra solista, Niki Sullivan na guitarra rítmica, Jerry Allison na batería e Joe B. Mauldin no baixo. The Crickets axudaron a establecer o modelo de bandas de rock posteriores, como os Beatles, coa súa formación de guitarra, baixo e batería, interpretando o seu propio material. Despois da morte de Holly en 1959, a banda continuou xirando e gravando na década de 1960 e máis aló con outros membros data o século XXI. 

## Discografía 
### Álbums 
## Notas 
## Véxase tamén 
### Ligazóns externas 
* Páxina da banda
Cidade de Nusantara

**Nusantara**, oficialmente ***Ibu Kota Nusantara*** (**IKN**), situada entre a rexencia de Kutai Kartanegara e a rexencia de Penajam North Paser, Kalimantan Oriental é unha proposta de nome da rexión e cidade que será a próxima capital e futura sede do goberno de Indonesia. O 17 de agosto de 2024, Indonesia celebrou oficialmente o seu Día da Independencia por primeira vez na futura capital inacabada.

## Decisión 
A actual capital Iacarta, na illa de Xava, tivo que afrontar desafíos como o rápido crecemento urbano e fortes e numerosas inundacións. A cidade está a afundirse até 17&nbsp;cm (6,7 polgadas) ao ano, sendo unha das capitais que máis rápido afunde no mundo. En 2019, o presidente Joko Widodo anunciou que a capital do país cambiaría a un lugar da illa de Borneo. 

## Denominación e construción 
O 17 de xaneiro de 2022, durante unha reunión do comité especial, o ministro de Planificación do Desenvolvemento Nacional, Suharso Monoarfa, dixo que a capital da nova nación se chamaría *Nusantara*, como o nome indonesio tradicional para o sueste asiático marítimo, ou parte del, que en xavanés antigo significa "illas exteriores". Ao día seguinte, o Parlamento de Indonesia votou para cambiar oficialmente a capital de Iacarta a Nusantara.

A construción comezou despois de finalizar a campaña de vacinación contra a COVID-19 en 2022. En xullo dese ano comezaron a limpeza de terreos e a construción de vías de acceso.

## Previsións de prazos e custos 
Estímase que o proxecto vale Rp 523 billóns (uns 35.000 millóns de dólares) e estará rematado en 5 fases. 

Ao redor de 150.000 a 200.000 traballadores de toda Indonesia participaron neste proxecto. 

Espérase que o proxecto estea totalmente rematado en 2045.

## Notas 
## Véxase tamén 
### Ligazóns externas
Ana García Pan

**Ana García Pan**, nada na Coruña en 1951, é unha artista e profesora galega.

## Traxectoria 
Ana García Pan formouse na Escola de Artes Aplicadas e Oficios Artísticos da Coruña e licenciouse en Belas Artes en 1983. Posteriormente traballou como docente na Facultad de Bellas Artes de San Carlos de Valencia e en 2003 doutorouse en Belas Artes cunha tese sobre a revista *La Esfera* e o panorama artístico español entre 1917 e 1920. Desde entón imparte docencia na universidade, en materias ligadas ao departamento de Debuxo.

A obra de Ana García Pan forma parte de distintas coleccións, entre elas as dos museos de arte contemporánea de Vilafamés e de Elx, das fundacións Barrié de la Maza e Martínez Guerricabeitia, dos concellos de Alfafar e Vigo, da Caixa de Ahorros de Valencia e da Colección Unión Fenosa da Coruña.

## Notas 
## Véxase tamén 
### Bibliografía 
* 
* 
### Ligazóns externas 
* Catálogo Outras Historias Posibles na páxina web da Cidade da Cultura.
Darío Germil

**Darío Martínez Germil**, coñecido futbolisticamente como **Darío Germil** ou simplemente **Germil**, nado en Santiago de Compostela o 27 de xuño de 2002, é un futbolista galego que xoga como dianteiro centro no Bergantiños, da Segunda Federación.

## Traxectoria 
Nacido en Santiago de Compostela, criouse nas Cancelas e máis tarde no Meixonfrío, onde comezou a xogar ao fútbol. Con oito anos ingresou na canteira do Xuventude Oroso, onde permaneceu durante unha década, escalando polas diferentes categorías do club. Durante a súa etapa xuvenil alternou co primeiro equipo do Sigüeiro, co que conseguiu un ascenso a Preferente. Con todo, pasou a maior parte da tempada 2021/22 nas filas do Gran Peña, na Preferente Sur. Para a campaña 2022/23 foi cedido ao Compostela, onde rendeu a un bo nivel, anotando 12 goles en 33 partidos.

En agosto de 2023 cambiou Vigo por Sevilla, asinando como novo xogador do Betis Deportivo, da Segunda Federación. No club andaluz disputou 24 partidos, só 7 deles como titular.

En agosto de 2024 anunciouse o seu regreso a Galicia, para asinar como novo xogador do Fabril, da mesma categoría. No filial deportivista estivo ás ordes de Gilsanz primeiro e Manuel Pablo despois, disputando un total de 31 partidos, incluída a promoción de ascenso a Primeira Federación. Saíu habitualmente dende o banco de suplentes e anotou dous goles. En xullo de 2025 fichou polo Bergantiños, da mesma categoría.

## Notas 
## Véxase tamén 
### Ligazóns externas 
* Datos do xogador en LaPreferente.com .
Himno do Celta de Vigo

O "**himno do Celta de Vigo**" é o cántico tradicional oficial do Real Club Celta de Vigo. Foi a canción habitual nos encontros do equipo vigués até o ano 2023, cando co gallo do centenario do conxunto celeste se estreou un novo himno denominado "Oliveira dos cen anos", composto polo celtista confeso C. Tangana.
O himno do Celta está composto e cantado polo grupo A Roda. En 1999 foi recollido no disco *RC Celta - A Roda*. En 2023, coincidindo co centenario do club, estreouse unha nova versión, con novos arranxos e harmonías, mais respectando a letra e a melodía orixinal.

## Notas
## Véxase tamén
### Outros artigos
* *Oliveira dos cen anos*

### Ligazóns externas
* Himno do Celta Versión 2024 en *Youtube*.
The Clash (álbum)

***The Clash*** é o primeiro álbum de estudio da banda inglesa de punk rock The Clash, publicado o 8 de abril de 1977 a través do selo CBS Records. Gravado e mesturado en tres semanas en febreiro de 1977 por 4 000 libras, chegaría ao número 12 das listas británicas, e foi incluído en moitas clasificacións retrospectivas como un dos mellores álbums de punk de todos os tempos.

## Listaxe de cancións 
Todas as voces principais por Joe Strummer, agás onde se indique.

## Notas
Wild Beasts

**Wild Beasts** foi unha banda inglesa de indie rock formada en 2002 en Kendal. Lanzaron o seu primeiro sinxelo, "Brave Bulging Buoyant Clairvoyants", a través do selo Bad Sneakers Records en novembro de 2006, e posteriormente ficharon por Domino Records. O grupo publicou cinco álbums aclamados pola crítica, *Limbo, Panto* en 2008, *Two Dancers* en 2009, *Smother* en 2011, *Present Tense* en 2014 e *Boy King* en 2016. *Two Dancers* foi nomeado para o Mercury Prize. No ano 2017 os seus membros decidiron poñer fin á banda de xeito amigable, realizando o seu derradeiro concerto en febreiro de 2018.

## Discografía 
### Álbums 
## Notas
I Against I

***I Against I*** é o terceiro álbum de estudio da banda estadounidense de hardcore punk Bad Brains, publicado o 21 de novembro de 1986 a través do selo SST Records. Trátase do álbum máis vendido do grupo e nel Bad Brains diversifica o seu son incorporando ao seu primeiro hardcore punk elementos de música funk, soul, reggae e heavy metal. O disco foi incluído no libro *1001 Albums You Must Hear Before You Die*.

O título *I Against I* (eu contra eu) presumiblemente refírese á frase común rastafari *I and I* (eu e eu), que se usa en lugar da primeira persoa do plural (é dicir, nós) para significar a unión do falante, o público e Jah (Deus) en amor e paz.

Por suxestión do produtor, as voces de "Sacred Love" foron gravadas por teléfono dende a prisión onde H.R. cumpría condena por posesión de marihuana.

## Listaxe de cancións 
## Persoal 
; Bad Brains

* H.R.&nbsp;- voces principais
* Dr. Know&nbsp;- guitarra
* Darryl Jenifer&nbsp;- baixo
* Earl Hudson&nbsp;- batería

; Produción

* Ron Saint Germain&nbsp;- produtor
* Phil Burnett&nbsp;- enxeñeiro de son
* Patch&nbsp;- mestura
* Jesse Henderson; Bill Ryan&nbsp;- enxeñeiros auxiliares
* Eddie Krupski; Dennis Mitchell&nbsp;- mesturas adicionais
* Bob Ludwig&nbsp;- materización
* Marcia Resnick&nbsp;- fotografía, concepto da portada
* Paul Bacon Studio&nbsp;- caligrafía e desenvolvemento

## Notas
Presidente de Macedonia do Norte

thumb|200px|Blasón do presidente da Macedonia do Norte
O **presidente da República de Macedonia do Norte** é o xefe de estado da República de Macedonia do Norte. A institución foi creada tras a declaración de independencia do país, o 8 de setembro de 1991. O primeiro presidente en ocupar o cargo foi Kiro Gligorov, que tamén foi o xefe de estado máis antigo ata a súa renuncia ao cargo en 1999. A presidencia de Macedonia do Norte é un cargo non executivo. O xefe do Goberno é o primeiro ministro de Macedonia do Norte.

Estes son os presidentes de Macedonia do Norte desde a independencia ata a actualidade.
To Kalokairi tis Karmen

***To Kalokairi tis Karmen*** (, en galego *O verán con Karmen*) é un filme grego de comedia dramática de 2023 coescrito e dirixido por Zacharías Mavroidís. Estreouse na 80ª edición do Festival Internacional de Cinema de Venecia.

## Sinopse 
Nun espazo nudista da costa de Ática, dous amigos gais, Demosthenes, antigo actor, e Nikítas, director de cinema, están a pensar nun proxecto cinematográfico. Baséanse nun episodio da vida de Demosthenes dous anos antes, cando deixa a Panos, o seu daquela mozo, e Karmen, a cadeliña que Panos adoptou trala súa ruptura con Demosthenes.

## Elenco 
* Yorgos Tsiantoulas como Demosthenes
* Andreas Lampropoulos como Nikitas
* Nikolas Mihas como Panos
* Roubini Vasilakopoulou como Kaiti
* Vasilis Tsigristaris como Thymios

## Notas
Integral de Riemann

## Integral de Riemann para funcións dunha variable real 
Para funcións dunha única variable real, a integral de Riemann permite calcular áreas como límite de sumas de rectángulos. En primeiro lugar definimos o concepto de suma de Riemann, que formaliza o concepto de sumas de rectángulos relativos á funcións dunha variable, e de forma natural pasamos á definición de funcións Riemann-integrables co paso ao límite destas sumas.

### Sumas de Riemann 
Consideremos unha función f\colon[a,b]\subset \mathbb{R}\to\mathbb{R} con dominio un intervalo real non dexenerado. Dada unha partición deste intervalo, isto é, un conxunto finito \mathcal{P} = \{x_0,x_1, \ldots, x_n\} con a=x_0, definimos a suma de Riemann da función f relativa á partición \mathcal{P} como calquera número real obtido como S(\mathcal{P},f) = \sum_{k=1}^n f(t_k)\ (x_k -x_{k-1}),onde para cada índice temos que t_k\in[x_{k-1},x_k], \ k=1,\ldots,n. Existen infinidade de sumas de Riemann da función f relativa á partición \mathcal{P}, dependendo da escolla dos puntos t_k, \ k=1,\ldots,n.

Cada sumando da suma de Riemann representa a área (con signo) do rectángulo de base x_k - x_{k-1} e altura f(t_k). Isto implica que se a función f é non negativa, o resultado da suma de Riemann será a suma (positiva) das áreas de todos estes rectángulos, pero se a función f toma valores negativos e ocorre que f(t_k) para algún k=1,\ldots,n, o sumando correspondente tería un peso negativo na suma total.

### Funcións Riemann-integrables 
Dicimos que unha función de variable real f\colon \mathcal{D}\supset[a,b] \to \mathbb{R} é Riemann-integrable se existe un (único) número real \mathcal{I} tal que para cada \varepsilon>0 existe unha partición \mathcal{P}_\varepsilon tal que |S(\mathcal{P},f,\{t_k\}) - \mathcal{I})| , para calquera partición do intervalo [a,b] cumprindo \mathcal{P} \supset \mathcal{P}_\varepsilon e para calquera escolla dos puntos t_k. O número real \mathcal{I} chámase **integral de Riemann** de f, e denotámolo como \int_a^b f.

Podemos definir a norma da partición \mathcal{P} como o número real \|\mathcal{P}\| = \max_{k=1,\ldots,n}\{x_k - x_{k-1}\}. Deste xeito, podemos dicir de forma equivalente que unha función f é Riemann-integrable se existe un (único) número real \mathcal{I} tal que \lim_{\|\mathcal{P}\|\to 0} S(\mathcal{P},f) = \mathcal{I}.

### Interpretación xeométrica da integral de Riemann 
Para funcións non negativas, a integral de Riemann representa a área da rexión comprendida entre a gráfica da función a integral e o eixo de abscisas entre os extremos do intervalo de integración [a,b].

## Véxase tamén 
### Bibliografía 
* Shilov, G. E., and Gurevich, B. L., 1978. *Integral, Measure, and Derivative: A Unified Approach*, Richard A. Silverman, trans. Dover Publications. .
* 
### Outros artigos 
* Integral
* Función medible
### Ligazóns externas 
* Riemann Integral.
Emilia Guimeráns

**Emilia Guimeráns**, nada en Vigo en 1958, é unha artista especialista na cerámica.

## Traxectoria 
Formouse no Xapón  no taller de Ito Atsuko en Sugitami. Preseguiu a súa formación e traballo en Sargadelos, A Bisbal d’Empordà en Xirona, a Fundación Lloréns Artigas ou o seu labor como asistente de Yuhki Tanaka no Museo do Càntir de Barcelona. As súas pezas exhibíronse en lugares como Tokoname, Holanda ou  Zaragoza, con presenza en numerosas bienais e trienales internacionais de cerámica.

Traballa como docente na Escola Municipal de Cerámica de Nigrán, que dirixe desde 1988. No 2012 xunto a con Jorge Pérez Conde formou Tinglao, un grupo de creación e artesanía cerámica. É membro da Academia Internacional de Cerámica en Xenebra (Suíza). Desde 1989 Emilia e Miguel Vázquez organizan a Semana do Raku en Nigrán.

## Notas 
## Véxase tamén 
### Ligazóns externas 
* Catálogo Outras Historias Posibles na páxina web da Cidade da Cultura.
Naitō Jōsō

**Naitō Jōsō** (), nado en 1662 e finado o 29 de marzo de 1704, foi un poeta de *haiku* xaponés do período Genroku, un dos principais discípulos de Matsuo Bashō.

## Traxectoria 
Naitō Jōsō naceu nunha familia de samurais de Owari; porén, tivo que abandonar o servizo militar por problemas de saúde. Xa que logo, decidiu iniciar a súa carreira literaria, converténdose en discípulo do célebre mestre Matsuo Bashō. Cando este finou en 1694, Naitō mantivo un loito de tres anos, e continuou a ser un seguidor da escola de Bashō durante o resto da súa vida.

## Notas 
## Véxase tamén 
### Bibliografía 
* 
* 

### Outros artigos 
* Haiku
* Matsuo Bashō
Daniel Varela de Pina

**Daniel David Varela de Pina**, nado en Santa Cruz (Cabo Verde) o 7 de agosto de 1996, é un boxeador  caboverdiano. Participou nos Xogos Olímpicos de 2020 e 2024, e nestes últimos converteuse no primeiro e único deportista da historia do país en conseguir unha medalla olímpica, ao acadar o bronce na categoría de peso mosca.

## Notas
Anne Heyvaert

**Anne Heyvaert**, nada en Memphis,  en 1959, é unha artista e profesora.

## Traxectoria 
De nai francesa e pai belga, Anne Heyvaert mudaríase dos Estados Unidos a Bélxica e posteriormente a Francia cando era unha nena. Entre 1977 e 1982 estuda en París na Escola Nacional Superior de Belas Artes e viaxa a Santiago de Compostela, onde se instalaría para perfeccionar os seus estudos e onde viviu ata finais dos anos 80. Tras pasar seis anos en Luxemburgo, regresará a Galicia para vivir na localidade coruñesa de Oleiros, onde reside. Compaxinou o seu labor creativo coa docencia na Facultade de Belas Artes da Universidade de Vigo, onde doutorouse en 2010.

Participou na organización de diversos talleres creativos e de investigación en centros como o Museo de Belas Artes dá Coruña, a Fundación CIEC de Betanzos, da que foi codirectora, ou o Centro Galego de Arte Contemporánea. Pertencen ao grupo de investigación Dx5 dixital and graphic art research da Universidade de Vigo, ademais de exercer puntualmente como comisaria nalgunhas mostras.

As súas obras están representadas en coleccións como a da Deputación da Coruña, a do Muzeum Narodowe W Poznaniu (Poznan, Polonia), a do Iwasaki Museum (Kanagawa, Xapón), a de Calcografía Nacional de Madrid ou a do Museo de Arte Río Grande de Porto Alegre (Brasil). 

Os seus proxenitores influirán no seu interese pola creación e a investigación artísticas , xa que ambos tiveron unha selecta formación artística, relacionáronse con creadores como Yves Klein, Marcial Raysse ou Arman, ademais de que o seu pai traballou como arquitecto, desenvolvendo paralelamente unha carreira plástica en Bélxica.

## Notas 
## Véxase tamén 
### Ligazóns externas 
* Catálogo Outras Historias Posibles na páxina web da Cidade da Cultura.
Maria Branyas Morera

**Maria Branyas Morera**, nada en San Francisco, California o 4 de marzo de 1907, e finada en Olot o 20 de agosto de 2024, foi unha supercentenaria hispano-estadounidense. Foi a persoa viva rexistrada máis lonxeva do mundo dende o 17 de xaneiro de 2023, tras o falecemento da monxa francesa Lucile Randon e en España dende o 22 de decembro de 2019, data do falecemento de Josefa Santos González, así como a persoa española máis lonxeva de todos os tempos e a última persoa viva nada en 1907.

En contexto histórico, Maria xa tiña 5 anos recentemente cumpridos cando se produciu o naufraxio do Titanic en 1912, foi contemporánea de 6 monarcas británicos, dende Eduardo VII a Carlos III, 10 papas católicos, ambas as guerras mundiais e dúas pandemias globais. Foi a persoa de maior idade no mundo en contraer coronavirus e sobrevivir á doenza, a cal a afectou de maneira asintomática.

## Notas
The Kelpies

***The Kelpies*** son esculturas de cabeza de cabalo de 30 metros de altura, situadas entre Falkirk e Grangemouth, xunto á canle Forth preto do río Carron, en The Helix, un novo proxecto de parque construído para conectar dezaseis comunidades en Escocia. Como parte do proxecto, teñen o seu propio centro de visitantes. As esculturas foron deseñadas polo escultor Andy Scott e rematadas en outubro de 2013. 

O monumento parte da mitoloxía celta dos *kelpies* e conmemora o patrimonio construído polos cabalos escoceses de carga.

## Historia 
esquerda|miniatura| Construción da escultura en 2013.
Ao comezo do proxecto Helix, en 2005, foi escollido o nome *Kelpies*, que representaba as bestas mitolóxicas transformadoras coa forza e resistencia de dez cabalos; representan a liñaxe do cabalo pesado da industria e economía escocesas, tirando dos vagóns, arados, barcazas e buques de carbón que conformaron a distribución xeográfica da zona de Falkirk.

Segundo o autor A. Scott, "*O concepto orixinal dos míticos cabalos de auga foi un punto de partida axeitado para o desenvolvemento artístico das estruturas* (...) *tomei ese concepto e dei unha resposta máis enérxica e contemporánea, pasando da referencia mitolóxica a un monumento sociohistórico, para celebrar o papel dos cabalos na industria e na agricultura, e para resaltar a súa conexión coas canles*".miniatura| Vista da escultura coa canle|esquerdaEn 2008, Scott creou versións en miniatura de tres metros no seu estudo de Glasgow. Despois escaneáronse con láser para axudar aos fabricantes de aceiro a crear compoñentes precisos a gran escala.

### Construción 
*The Kelpies* está feito de aceiro estrutural cun revestimento de aceiro inoxidable; Miden 30 metros de altura e pesan unhas 300 toneladas cada un. 

A construción comezou en xuño de 2013 e rematou en outubro de 2013. O 27 de novembro de 2013 celebrouse alí un evento de mercadotecnia e foron abertas ao público en abril de 2014.
## Notas 
## Véxase tamén 
* cabalo
* cabalo de mar
* équidos
* *kelpie*
* mitoloxía celta
* mitoloxía escocesa

### Ligazóns externas 
*  Helix web oficial
*  Reportaxe na BBC
Bárbara Latorre

**Bárbara Latorre Viñals**, nada en Zaragoza o 14 de marzo de 1993, é unha futbolista española que xoga como dianteira no Deportivo da Coruña, da Primeira División. Anteriormente xogou no Prainsa Zaragoza, Real Sociedad, Espanyol, Barcelona, Atlético de Madrid, Roma e Levante.

## Traxectoria 
Criada en Fabara, comezou a xogar ao fútbol sala nesta localidade zaragozana e máis tarde en Caspe. De aí deu o salto ao Zaragoza FS, co que chegou a xogar na Primeira División de Fútbol Sala. 

As súas habilidades goleadoras chamaron a atención do Prainsa Zaragoza, equipo de fútbol herba polo que fichou en 2011 para xogar no seu filial. Militou dous anos no club, subindo rapidamente ao primeiro equipo da Primeira División e na súa segunda tempada proclamouse subcampioa da Copa da Raíña, tras perder a final contra o Barcelona.

En 2013 fichou polo Espanyol, O equipo foi subcampión de liga por detrás do Athletic Club, situación que se repetiu na 2016/17, na que Latorre contou con menos minutos. Con todo, tivo un papel importante na Copa da Raíña que conquistou o seu equipo, sendo a autora do único gol nos cuartos de final ante a Real Sociedad, posibilitando así o pase ás semifinais.

Militou dous anos máis no Barcelona, gañando unha nova Copa da Raíña e obtendo dous subcampionatos de liga máis.

A continuación xogou dúas campañas na Real Sociedad e outras dúas no Atlético de Madrid, sufrindo neste último equipo unha rotura do ligamento cruzado anterior do seu xeonllo esquerdo.

En 2023 fichou pola Roma, onde contou con poucas oportunidades, polo que en xaneiro de 2024 saíu cedida ao Levante.

No verán de 2024 anunciouse a súa fichaxe polo Deportivo da Coruña, que viña de ascender á máxima categoría do fútbol español.

### Selección nacional 
O 15 de setembro de 2016 debutou coa selección española nun encontro de clasificación para a Eurocopa de 2017 ante Montenegro, partido que acabou nunha ampla goleada por 13-0.

## Notas
Espazo de medida

Un **espazo de medida** é un obxecto básico da teoría da medida, unha rama das matemáticas que estuda as nocións xeneralizadas de volumes. Contén un conxunto subxacente, os subconxuntos deste conxunto que son factíbeis para medir (a -álxebra ) e o método que se usa para medir (a medida). Un exemplo importante de espazo de medida é un espazo de probabilidade.

Un espazo medíbel consta dos dous primeiros compoñentes sen unha medida específica.

## Definición 
Un espazo de medida é unha terna (X, \mathcal A, \mu), onde  

* X é un conxunto
* \mathcal A é unha -álxebra no conxunto X
* \mu é unha medida en (X, \mathcal{A})

Noutras palabras, un espazo de medida consiste nun espazo medíbel (X, \mathcal{A}) xunto cunha medida sobre el.

## Exemplo 
Sexa X = \{0, 1\}. A \sigma-álxebra en conxuntos finitos como o anterior adoita ser o conxunto de partes, que é o conxunto de todos os subconxuntos (dun conxunto dado) e denotado por \wp(\cdot). Seguindo esta convención, estabelecemos \mathcal{A} = \wp(X)

Neste caso sinxelo, o conxunto de partes (ou conxunto potencia) pode escribirse de forma explícita: \wp(X) = \{\varnothing, \{0\}, \{1\}, \{0, 1\}\}.

Como medida, definimos \mu por \mu(\{0\}) = \mu(\{1\}) = \frac{1}{2}, así \mu(X) = 1 (por adición de medidas) e \mu(\varnothing) = 0 (por definición de medidas).

Isto leva ao espazo de medida (X, \wp(X), \mu). É un espazo de probabilidade, xa que \mu(X) = 1. A medida \mu corresponde á distribución de Bernoulli con p = \frac{1}{2}, que se usa, por exemplo, para modelar unha moeda xusta.

## Clases importantes de espazos de medida 
As clases máis importantes de espazos de medidas defínense polas propiedades das súas medidas asociadas. Isto inclúe, por orde de xeneralidade crecente:

* Espazos de probabilidade, un espazo de medida onde a medida é unha medida de probabilidade 
* Espazos de medidas finitas, onde a medida é unha medida finita 
*  \sigma-espazos de medidas finitas, onde a medida é a  \sigma -medida finita 

## Notas 

## Véxase tamén 
### Outros artigos 
* Espazo medíbel.
* Teoría da medida.
### Ligazóns externas 
* Measure_space.
Lía Muíño

**Rosalía Muíño González**, coñecida como **Lía**, nada na Coruña o 13 de febreiro de 2000, é unha futbolista galega que xoga como centrocampista no Deportivo da Coruña, da Primeira División. É a quinta xogadora con máis partidos da historia do club, só por detrás de Cris Martínez, Gaby, Iris e Peke.

## Traxectoria 
Comezou a xogar ao fútbol na sección feminina do Victoria coruñés, ata que con 16 anos ingresou no recuperado Deportivo da Coruña Feminino. Disputou o primeiro partido da historia do equipo e as tres primeiras campañas, sendo unha das xogadoras máis utilizadas por Manu Sánchez e conseguindo o ascenso á Primeira División en 2019. 

A continuación marchou aos Estados Unidos para estudar na Universidade do Sur de Florida e xogar nos South Florida Bulls. Tras contribuír ao seu segundo ascenso á máxima categoría, no verán de 2024 anunciouse a renovación do seu contrato e a súa cesión por un ano ao Atlético Vilalonga.

## Notas
Inês Pereira

**Inês Teixeira Pereira**, nada en Lisboa o 26 de maio de 1999, é unha futbolista portuguesa que xoga como porteira no Deportivo da Coruña, da Primeira División. É internacional coa selección portuguesa.

## Traxectoria 
Debutou no Campionato Nacional Feminino nas filas do Estoril Praia, no que militou entre 2014 e 2016, antes de regresar á súa Lisboa natal para xogar no Sporting CP.

Militou cinco anos no Sporting, gañando o título de liga nas dúas primeiras tempadas. En 2021 fichou polo Servette suízo, onde se fixo axiña coa titularidade.

En xullo de 2024 fichou polo Everton, sendo inmediatamente cedida ao Deportivo da Coruña, que viña de ascender á Primeira División. No club galego rendeu a un gran nivel e para a seguinte tempada o club logrou unha nova cesión da xogadora.

### Selección nacional 
Internacional coa selección de Portugal, defendeu a súa portería na fase de clasificación para o Mundial de 2019 e na Eurocopa de 2022. En 2023 disputou a Copa do Mundo en Nova Zelandia, defendendo a portería portuguesa en dous dos tres partidos da fase de grupos, nos que encaixou un só gol ante os Países Baixos. Disputou tamén a Eurocopa de 2025, sendo titular só no partido ante España e caendo o seu equipo na fase de grupos.

## Notas
Little Earthquakes

***Little Earthquakes*** é o álbum de estrea da cantautora e compositora estadounidense Tori Amos, publicado o 6 de xaneiro de 1992 a través do selo Atlantic Records. O disco conta cos sinxelos "Silent All These Years", "China", "Winter" e  "Crucify". despois de que Atlantic rexeitase a primeira versión do álbum, Amos comezou a traballar nunha segunda versión co seu mozo daquela Eric Rosse. O traballo foi lanzado primeiro no Reino Unido onde chegou ao número 14 das listas.

O disco foi ben recibido polos críticos e o público. Nos Estados Unidos chegou ao número 54 da lista *Billboard 200*. Considérase con frecuencia como un dos mellores álbums de todos os tempos; foi votado número 73 nos *1000 mellores álbums de todos os tempos* de Colin Larkin e no posto 233 dos *500 mellores álbums de todos os tempos* de *Rolling Stone*.

## Listaxe de cancións 
## Notas
Diego Pampín

**Diego Varela Pampín**, nado en Oleiros o 15 de marzo de 2000, é un futbolista galego que xoga de lateral esquerdo no Levante, da Segunda División. 

## Traxectoria 
Formouse nas canteiras do Ural e do Victoria coruñeses, antes de ingresar no Celta de Vigo en idade cadete. Tras pasar ao equipo xuvenil, con 17 anos debutou co Celta B na Segunda División B e foi un habitual nas aliñacións titulares do filial durante os seguintes cinco anos. Disputou un total de 131 partidos co Celta B, nos que marcou tres goles.

En 2022 fichou polo Andorra, co que xogou durante dous anos na Segunda División, acumulando 67 partidos entre liga e Copa do Rei. En 2024 converteuse en novo xogador do Levante, da mesma categoría.

## Notas 
## Véxase tamén 
### Ligazóns externas 
* Datos do xogador en LaPreferente.com .
Proxección conforme cónica de Lambert

de deformación.]]
miniatura|Proxección cónica conforme de Lambert con paralelos de estándar a 20ºN e 50ºN. A proxección estende cara o infinito no sur, polo que está cortada a 30ºS.
A **proxección conforme cónica de Lambert** é unha proxección cartográfica cónica e conforme empregada en cartas aeronáuticas así como en outras representacións nacionais e rexionais. É unha das sete proxeccións introducidas polo matemático, físico, filósofo e astrónomo Johann Heinrich Lambert na súa publicación de 1772 *Anmerkungen und Zusätze zur Entwerfung der Land- und Himmelscharten* (Notas e Comentarios sobre a Composición de Mapas Celestes e Terreais).

Conceptualmente, a proxección transforma de xeito conforme (conservando os ángulos) a superficie da Terra nun cono. Realízase superpoñendo o cono sobre a superficie da Terra, con dous paralelos de referencia (paralelos estándar) secantes ao globo e intersecándoo. Con isto minimízase a distorsión ocasionada por proxectar unha esfera (tridimensional) sobre un cono (bidimensional). A distorsión é nula ao longo dos paralelos de referencia e increméntase ao afastarnos deles, aínda que se minimiza considerablemente na rexión delimitada polos paralelos de referencia.

Sobre a base da proxección cónica simple con dous paralelos de referencia, Lambert axustou matematicamente a distancia entre paralelos para crear un mapa conforme (que conserve os ángulos). 

## Uso 
Os pilotos empregan cartas aeronáuticas baseadas na proxección conforme cónica de Lambert porque unha liña recta debuxada nunha proxección conforme cónica de Lambert aproxima un círculo máximo que á súa vez aproxima á ruta típica das viaxes en avión.

## Transformación 
As coordenadas dun sistema de referencia xeodésico esférico pódense transformar en coordenadas da proxección conforme cónica de Lambert coa seguinte fórmula:

:\begin{align}
x &= \rho \sin\left[n \left(\lambda - \lambda_0\right)\right] \\
y &= \rho_0 - \rho \cos\left[n \left(\lambda - \lambda_0\right)\right]
\end{align}

onde:

:\begin{align}
x &= \text{coordenada x de Lambert} \\
y &= \text{coordenada y de Lambert} \\
\lambda &= \text{lonxitude} \\
\phi &= \text{latitude} \\
\lambda_0 &= \text{meridiano central} \\
\phi_0 &= \text{latitude á que a coordenada y se anula no meridiano central} \\
\phi_1 &= \text{primeiro paralelo estándar} \\
\phi_2 &= \text{segundo paralelo estándar} \\
R &= \text{radio da Terra} 
\end{align}

e:

:\begin{align}
n &= \frac{\ln\left(\cos \phi_1 \sec \phi_2\right)}{\ln \left[\tan \left(\frac14 \pi + \frac12 \phi_2\right) \cot \left(\frac14 \pi + \frac12\phi_1\right)\right]} \\
\rho &= RF \cot^{n} \left(\tfrac14 \pi + \tfrac12 \phi\right) \\
\rho_0 &= RF \cot^{n} \left(\tfrac14 \pi + \tfrac12 \phi_0\right) \\
F &= \frac{\cos \phi_1 \tan^{n} \left(\frac14 \pi + \frac12 \phi_1\right)}{n}
\end{align}

Se só se emprega un paralelo estándar (i.e. \phi_1 = \phi_2), a fórmula anterior para n está indeterminada, tómase entón n=\sin(\phi_1).

## Notas 
## Véxase tamén
Ernesto Ferro

**Ernesto Ferro Borrajo**, nado en Ourense en 1926 e finado na mesma cidade o 10 de febreiro de 2013, foi un ebanista e actor galego.

## Traxectoria 
Nado en Ourense, herdou de seu pai a profesión de ebanista, na que traballou até a súa xubilación. Posteriormente comezou a facer teatro no grupo Aturuxo de Ourense e aos 75 anos debutou como actor de televisión co papel de Don Cosme na serie da Televisión de Galicia *Pequeno Hotel*.

Traballou tamén no cine, nos filmes *Días de voda* e *O ano da carracha* e nos seguintes anos tivo pequenos papeis en series de televisión como *Libro de familia*, *Terra de Miranda*, *Hospital Central* ou *Pepe o inglés*. Faleceu en Ourense aos 86 anos de idade.

## Filmografía 
### Cine 
* *Días de voda* (2002), de Juan Pinzás. Como avó.
* *O ano da carracha* (2004), de Jorge Coira.

### Televisión 
* *Pequeno Hotel* (2001). Como Don Cosme.
* *Libro de familia* (2005).
* *Terra de Miranda* (2005).
* *Hospital Central* (2005). Como Paco.
* *Pepe o inglés* (2006).

## Notas
2-Aminopurina

A **2-aminopurina** é un análogo purínico da guanina e adenina, utilizado como marcador molecular fluorescente en investigación de ácidos nucleicos. Normalmente aparéase coa timina, xa que é un análogo da adenina, pero pode tamén establecer un apareamento de bases coa citosina, porque tamén é análogo da guanina. Por esta razón ás veces utilízase no laboratorio para a mutaxénese.

## Notas 
## Véxase tamén 
### Outros artigos 
*Análogo de ácido nucleico